KLUBI 700
Joe Townsend kohtasi lähes ylitsepääsemättömän surun.
Hän menetti vaimonsa ja tyttärensä lento-onnettomuudessa.
Joe oli paitsi ainoa eloon jäänyt, myös koneen lentäjä.
Lentäminen -
siitä Joe oli unelmoinut pikkupojasta lähtien.
Unelma toteutui, kun hänestä tuli liikennelentäjä.
Eräänä viikonloppuna perhe oli lentämässä kotiin lomalta.
Pienkoneen moottoriin tuli ongelmia pian nousun jälkeen.
Palopäällikkö Sheldon Conger saapui ensimmäisenä turmapaikalle.
Luulimme kaikkien kuolleen.
Kone oli syöksynyt suoraan alas.
Näytti siltä, että moottori ja koko kojelauta -
oli paiskautunut Joen päälle.
Joku kuuli lapsen itkua lentäjän takaa.
Aloimme repiä auki koneen takaosaa.
Huomasimme lentäjän olevan elossa.
Joen otsa oli osunut kojelautaan.
Yksi nuppi mursi kallon ja osui motoriikkaa säätelevään aivonosaan.
Joe ei voinut nähdä eikä liikkua, ja oli haaste saada hänet irti.
Siellä haisi petrooli.
Sitä oli kaikkialla.
Pelkäsimme luoteesta lähestyvää ukkosrintamaa.
Salaman sytyttämä tulipalo olisi tuhonnut jokaisen meistä.
Vain Jumalan avulla saimme kaikki ulos koneesta.
Veimme Joen ambulanssiin, kaikki oli Jumalan kädessä.
En uskonut hänen selviävän.
Joen vammat olivat vakavia: jalka oli murtunut kolmesta kohtaa -
ja tytärtä suojannut käsi poikki.
Molemmat nilkat olivat kokonaan poikki.
Polvilumpiot olivat murtuneet, ja sisäisiä vammoja oli paljon.
Näin vakavissa tapauksissa pyydän usein ensin apua Jumalalta.
Sekä uhrit että me tarvitsemme kaiken mahdollisen avun.
Sinä aamuna rukoiltiin paljon.
Joe vietiin sairaalaan nuorimman tyttärensä kanssa.
Tytär kuoli leikkauspöydälle.
Joe sai paljon verta, mikä johti sydämen pysähtymiseen.
Lopulta Joe vaipui koomaan.
Herätessään 10 päivän päästä hänellä oli paljon kysymyksiä.
Kysyin hoitajalta, missä vaimoni ja lapseni ovat.
Hoitaja kertoi heidän olevan taivaassa, mutta en uskonut.
Seuraavana aamuna sukulaiset vahvistivat uutiset.
Se oli elämäni hirvein päivä.
Joe kuuli, että hänen vaimonsa ja tyttärensä oli jo haudattu.
Hän ei saanut hyvästellä heitä.
Itkin, ikään kuin veistä olisi käännetty rinnassani.
Lopulta huusin Jumalaa apuun.
Ihme kyllä, sen jälkeen laskeutui täydellinen rauha.
Muutaman päivän päästä Joe pääsi kuntoutukseen.
Hänen näkönsä alkoi palautua, ja hän opetteli kävelemään.
Vaikka olin niin avuton ja huonossa kunnossa, -
en luopunut toivosta.
Toipumisen aikana monien vieraiden joukossa oli kristitty naapuri.
Hän kysyi Joelta, haluaisiko tämä nähdä perheensä uudestaan.
Kun vastasin myöntävästi, hän kertoi sen olevan mahdollista.
Piti vain ottaa Jeesus sydämeen.
Hän luki Roomalaiskirjeestä, että jos uskot sydämessäsi ja -
tunnustat suullasi Jeesuksen Herraksi, sinä pelastut.
Sen minä tein.
Joe kärsi kuitenkin edelleen turhautumisesta ja masennuksesta.
Kahden viikon ajan pyysin Herraa ottamaan minut luokseen.
Lopulta sanoin, että jos et kerran päästä minua pois, -
niin yritän tehdä parhaani täällä.
Uudistunut uskoni auttoi minua pääsemään eteenpäin -
koettelemusten läpi.
Vuodessa Joe siirtyi pyörätuolista kävelykeppiin.
Lopulta hän käveli ilman tukea.
Koen, että kehoni parantui uskoni takia.
Ja taistelutahtoni ja periksiantamattomuuteni vuoksi.
Joe on mennyt uusiin naimisiin ja elää täysipainoista elämää.
Jumala antaa hänelle voimaa jatkaa.
On olemassa runo "Jalanjäljet hiekassa".
Olen kohdannut elämässäni vaikeita aikoja.
Silloin turvauduin Herraan, joka kantoi minua.
Elämä iskee joskus vasten kasvoja.
Ei se ollut Joen vika, että koneen moottori meni rikki.
Ehkä joku teistä on joutunut kohtaamaan käsittämätöntä surua.
Sellaista tyhjyyttä ja menetystä, joka salpaa hengen.
On hienoa, ettei Joe jäänyt rypemään itsesääliin.
Hän huusi Herraa avuksi.
Hänelle sanan toi naapuri.
Haluaisitko saada rauhan siltä, mikä sinua ahdistaa?
Haluaisitko lohdutusta syvälle sydämeesi, joka on levoton?
Sinne, missä on vain tyhjyyttä ja surua.
Jeesus tuli vapauttamaan vangitut.
Hän tuli, jotta meillä olisi yltäkylläinen elämä.
Ei palasista kokoon kursittu, vaan yltäkylläinen.
Miten sen voi saada?
Tee ensin kuten Joe, pyydä Jeesusta elämääsi.
Jeesus, haluan kuulua sinulle ja olla sinun lapsesi.
Tule sydämeeni ja anna syntini anteeksi, anna uusi alku.
Haluan enemmän, haluan sinun ympäröivän minut.
Raamatussa puhutaan Jumalan rauhasta, joka käy yli ymmärryksen.
Siellä sanotaan myös näin: -
"Vakaamieliselle sinä talletat rauhan, -
rauhan, sillä hän turvaa sinuun."
Et voi turvata maailmaan, ihmisiin, olosuhteisiin.
Kaikenlaista sattuu.
Tilanteet muuttuvat, mutta Jumala on aina läsnä.
Hän on sama eilen, tänään ja iankaikkisesti.
Muualta et voi löytää lohdutusta, rauhaa ja voimaa jatkaa.
Sitä Jeesus tänään tarjoaa.
Voimaa mennä eteenpäin.
Huudetaan avuksi Herran nimeä.
Isä, rukoilen nyt yhdessä heidän kanssaan, jotka kärsivät.
He ovat elämässään toivottomissa tilanteissa.
Jeesus, he tarvitsevat sinua, ilmesty heille.
Ole heille vahva torni ja turvapaikka pelon keskellä.
Kun kaikki on tyhjyyttä ja menetystä, ole heidän pelastajansa.
Opeta heille sinun tiesi, paranna heidän sydämensä.
Anna toivo ja uusi alku.
Täytä heidät Pyhällä Hengelläsi ja johdata Sanallasi.
Rukoilen yhteyttä ja lähimmäisiä, jotka rohkaisevat ja rakastavat.
Kunnes he jaksavat itse nousta ylistämään ja kiittämään Sinua.
Jeesuksen nimessä, aamen.
Linjan toisessa päässä odottaa ystävä, joka on löytänyt rauhan -
yhteydestä Jeesukseen.
Mahtavaa, kiitos Terry.
Olemme saaneet sähköpostia.
Jeremy kysyy, onko viha syntiä, ja mitä Raamattu siitä sanoo.
Seuraavaksi vastaamme siihen ja muihinkin kysymyksiin.
Lapsen rakkaus isäänsä.
Isän ilo pojastaan.
Elinikäinen side.
Isän rakkaus.
Kuvittele sitäkin suurempi rakkaus, Jumalan rakkaus.
Ikuinen, muuttumaton ja ehtymätön rakkaus.
ENÄÄ EI TARVITSE KUVITELLA.
Jumala on lähempänä kuin luulet. Ota yhteyttä Klubi 700 -ohjelmaan.
On aika vastata katsojakysymyksiin.
Jeremy kysyy, onko viha syntiä.
Miksi Raamattu sanoo: "Vihastukaa, mutta älkää syntiä tehkö"?
Jeesus näki, mitä temppelissä oli meneillään.
Hän vihastui nähdessään, miten köyhiä käytettiin hyväksi.
Hän kaatoi rahanvaihtajien pöydät ja ajoi heidät ulos ruoskalla.
Älkää syntiä tehkö, älkää kantako kaunaa ja vihaa sisällänne.
Älkää antako auringon laskea vihanne yli.
Kun vihastut, älä pysy vihaisena, vaan luovu vihastasi.
Älä kanna kaunaa ja haudo kostoa, se on syntiä.
Vanhurskaus vihaa sortoa.
Mitä jos näkisit työnjohtajan ruoskivan mustia alaisiaan?
Etkö suuttuisi?
Entä jos tyttöjä käytettäisiin hyväksi silmiesi edessä?
Silti ei pidä suunnitella kostoa ja syyllisten tappamista.
Marjie kysyy, mitä Jeesus teki 40 päivän ajan kuolemansa jälkeen?
Pietari kertoo, että Jeesus meni ja saarnasi -
vankeudessa oleville hengille.
Mainitaanko se Pietarin vai Jaakobin kirjeessä?
Jeesus meni alas saarnaamaan vankeudessa oleville.
Kaikkea siitä ajasta ei kerrota.
Hän myös ilmestyi opetuslapsille monta kertaa.
Jos Raamattu ei kerro enempää, en lisää siihen mitään.
Joan sanoo kuulleensa, että myös Pietari naulittiin ristille.
Hän halusi kuitenkin ristille pää alaspäin, ei kuten Jeesus.
Raamattu ei kerro tästä, miksi?
Kertomus on Raamatun ulkopuolista perimätietoa.
Se saattaa perustua Rooman tapoihin tai tositapahtumiin.
Mutta Raamatusta sitä ei löydy.
Seuraava kysymys on Aidalta.
Raamattu puhuu Jumalan sota-asusta, miten sitä käytetään?
Miksi Herra on miekkamme? Kiitos, jos voitte selventää asiaa.
Kannattaa lukea Efesolaiskirjeen viimeinen luku.
Siinä kehotetaan pukemaan päälle sota-asu ja kuvaillaan sitä.
Hengen miekka on Jumalan sana.
Pelastuksen kypärä, vanhurskauden haarniska.
Uskon kilpi, joka sammuttaa pahan palavat nuolet.
Jalkoihin alttiuden kengät.
Kaikki nämä asiat varustavat Jumalan lapsia.
Sieltä löytyy Jumalan sota-asu.
Glenn kysyy, miksi Jumala kielsi Moosekselta hiivan käytön.
En ole varma, kielsikö hän sen kokonaan.
Hiiva on tavallaan vertauskuva synnistä, joka vie turmelukseen.
Hiiva kohottaa leivän, mutta se aiheuttaa myös käymistä.
Jonain tiettyinä juhla-aikoina hiivaa ei käytetty.
Esimerkiksi pääsiäisenä eli happamattoman leivän juhlana.
Hiiva on synnin ja turmeluksen vertauskuva Raamatussa.
Leivoimme juuri kotona, ja hiivataikinan kohoaminen vie aikaa.
Egyptistä lähtiessä aikaa ei ollut.
Se on totta, mutta myös käyminen liittyy asiaan.
Ilman hiivaa leipä säilyi pitkään, ja edessä oli autiomaavaellus.
Homeinen leipä ei olisi ollut kiva.
Kohoamiseen toki menee aikaa.
Lisa kertoo uskovansa Jeesukseen.
Onko väärin uskoa, että maalla on oma henki?
Minua hämmentää, onko väärin uskoa "luontoäitiin"?
Se todellakin on väärin.
Jotkut feministit uskovat maan jumalattareen, Gaiaan.
Häntä palvotaan maan äitinä.
Maa koostuu kalliosta, mullasta, hiekasta, vedestä jne.
Maa ei ole henki, vaan Jeesus on Henki, Jumala on Henki.
Haluamme palvoa Jumalaa, emme maan äitiä.
Kreikkalaisessa mytologiassa maa on erään vahvan miehen äiti.
Hän menetti voimansa, kun nousi pois maan päältä.
Olen pahoillani, kivoista tarinoista huolimatta se on väärin.
Vastauksena kysymykseen: se ei ole raamatullista.
Mutta luonnosta huolehtiminen ei ole väärin, se kuuluu meille.
Meidän tulee varjella maata ja pitää vedet puhtaana.
Pitää ilma puhtaana ja pitää huolta kasveista.
Kasvit voivat aistia jotain, jotkut juttelevatkin niille.
Jumalan luomakunnasta tulee pitää huolta.
Mutta sitä ei pidä palvoa.
Kiitos tästä.
Älä etsi Gaiaa.
Nyt halua esitellä teille poliisin nimeltä Steve Currie.
Avioeron jälkeen hänen laskunsa alkoivat kasaantua.
Jo ruoan ostaminen teki tiukkaa.
Veloista selviämiseen riitti yksi hyvä keksintö.
Steve on työskennellyt poliisina lähes 20 vuotta.
Avioeron jälkeen hyväkään palkka ei riittänyt.
Minulle jätettiin huomattavat luottokorttivelat, se oli rankkaa.
Elatusmaksut, liikennekulut ja viikonloppuvuorojen lastenhoito.
Miten maksaisin bensat, kun lapset asuivat kaukana?
Miten maksaisin lapsenvahdin kulut ja kaiken ruoan?
Steve päätti kokeilla Klubi 700:n opetusta kymmenyksistä.
Opin, että kymmenysten antaminen oli Raamatun mukaista.
Vuoden päästä Steve sai Jumalalta ajatuksen.
Vangin laittaminen turvavöihin on riskialtis tilanne.
Steve suunnitteli siihen ratkaisun.
Turvavyö tulee keskeltä takaa ja on kiinnitetty etuseinään.
Poliisi ylettyy lukitsemaan sen menemättä sisälle autoon.
Steve kumppaneineen patentoi keksinnön, joka tuottaa rahaa.
Se tuottaa uskomatonta iloa, kun näkee Jumalan toimivan.
Jumalan antama ajatus kehittyi luonnoksesta liikeideaksi.
Se oli todella jännittävää.
Antaminen Herralle on elämäsi paras investointi.
Hän haluaa näyttää, mitä voi tehdä hyväksesi.
Se voi tapahtua kymmenysten kautta.
Raha on tärkeää, se edustaa elämäntyötämme.
Kymmenyksillä annamme omaisuutemme hallinnan Jumalalle.
Ymmärrämme, että Jumala omistaa meidät ja rahamme.
Silloin Jumala voi alkaa siunata varojamme.
Olemme nähneet sen useasti.
Jos haluat saada siunauksia toisten auttamisen kautta, -
voit tulla mukaan Klubi 700 - toimintaan ympäri maailman.
Soita ja ilmoittaudu meille.
Rukoilemme puolestasi pian.
Hän, joka aloitti teissä hyvän työn, -
vie sen uskollisesti päätökseen.
Hän vie sen uskollisesti päätökseen.
Hän, joka aloitti teissä hyvän työn, vie sen myös päätökseen.
Jos rukoilet Jeesusta sydämeesi, aloitat elämäsi matkan.
Ota yhteyttä Klubi 700:aan ja anna meidän auttaa.
KLUBI 700
Työssäkäyvällä äidillä oli kiire.
Kun Mary Woods loukkasi itsensä nostaessaan huonekaluja, -
elämä pysähtyi hetkeksi.
Mary on kiireinen äiti, jolla on kaksi tytärtä ja kokopäivätyö.
Aamulla herätän tytöt klo 7.15 ja autan aamutoimissa, -
jotta he eivät myöhästy koulusta.
Maryn toimintakyky lakkasi, kun hän venäytti kylkensä.
Kipu oli niin kova, etten pystynyt kunnolla hengittämään.
Illalla ensiavussa kerrottiin, että lihas oli venähtänyt.
Paranemiseen tarvittiin aikaa.
Tilani huononi kahdessa päivässä.
Mary päätti rukoilla Klubi 700:n kanssa parantumista Jumalalta.
Pat sanoi, että jollain on kipua vasemmassa kyljessä.
Vatsassa on tapahtunut jotain.
Tunsin välittömästi, miten Herra kosketti minua.
Aloin itkeä, pystyin hengittämään ja liikkumaan kivutta.
Herra paransi minut siinä hetkessä.
Olen todella kiitollinen Jumalalle.
Eikö ole ihanaa kuulla tuollaisia tarinoita?
On aika rukoilla.
Mitä sinä tarvitset?
Viemme tarpeesi maailmankaikkeuden Herralle.
Hän voi tehdä paljon enemmän, kuin pyydämme tai ymmärrämme.
Tarpeesi voi liittyä talouteen, ihmissuhteisiin tai terveyteen.
Rukoilemme yhdessä uskoen Jumalaan.
Isä, tulemme yksimielisesti eteesi tuhansien katsojien kanssa, -
siellä missä he ovat.
Jeesuksen nimessä pyydämme parantumista ihmisten elämään.
Jeesus Nasaretilaisen nimessä.
Jollain on turvonneet rystyset reuman tai kolhun vuoksi.
Laita kätesi niiden päälle, Jeesuksen nimessä ne paranevat.
Joku nimeltään Carla rukoilee paranemista, joka ei ole fyysistä.
Se liittyy tunteisiin ja ihmissuhteisiin.
Jumala vastaa pitkään jatkuneisiin rukouksiisi.
Sinä, jonka kurkkua kiristää: -
Jumala avaa sen ja antaa rauhan virrata sisimpääsi.
Murehtiville Jumala antaa rauhaa, iloa ja toivoa.
Jeesuksen nimessä.
Jollakulla on samanlaista kipua selässä kuin Marylla.
On vaikea kääntyä ja kumartua.
Tunnet lämmön selässäsi, kun Jumala koskettaa sinua.
Joku on saanut iskun nenään mailalla tai vastaavalla.
Se on arka ja turvonnut, mahdollisesti murtunut.
Jeesuksen nimessä nenäsi parantukoon, kiitos Herralle.
Aamen.
Soita meille, niin rukouspalvelijat voivat rukoilla kanssasi.
Lopetamme ohjelman näihin sanoihin Matteuksen evankeliumista.
21:22: "Ja kaiken, mitä te anotte rukouksessa, uskoen, te saatte."
Se on Jeesuksen sana, ota se vastaan iloiten.
Toivotamme sinulle siunausta.
Seison sydämesi ovella ja kolkutan.
Tulen jokaisen miehen, naisen ja lapsen luo.
Haluan tuntea sinut ja haluan, että sinä tunnet minut.
Joku koputtaa sydämesi ovella. Hänen nimensä on Jeesus Kristus.
Kutsutko Hänet sisään? Ota yhteyttä meihin.
Kun haluat puhua jollekin, joka välittää, -
rukouspalvelijat ja sielunhoitajat päivystävät puhelinlinjoilla.
Ota yhteyttä jo tänään.
Suomennos: Sari Mäkilä